CPF บวก 2.36% มองได้แรงหนุนจากธุรกิจฟาร์มสัตว์บก-กุ้ง กูรูแนะนำ “ซื้อ”
CPF บวก 2.36% กูรูเพิ่มประมาณการกำไรปกติปี รับแรงหนุนจากธุรกิจฟาร์มสัตว์บก-กุ้ง โดย ณ เวลา 10.45 น. ราคาอยู่ที่ 32.50 บาท ปรับขึ้น 0.75 บาท หรือ 2.36% ด้วยมูลค่าซื้อขาย 467.54 ลบ. บล.ทรีนีตี้ แนะ"ซื้อ" ให้ราคาเป้าหมายปี 60 ที่ 39 บาท
17 ส.ค. 2559

ผู้สื่อข่าวรายงานว่า ราคาหุ้นบริษัทเจริญโภคภัณฑ์อาหาร จำกัด (มหาชน) หรือ CFP ณ เวลา 10.43 น. ราคาอยู่ที่ 32.50 บาท บวก 0.75 บาท หรือ 2.36% ด้วยมูลค่าซื้อขาย 467.54 ลบ. 
โดยบล.ทรีนีตี้ แนะ “ซื้อ” หุ้น บมจ.เจริญโภคภัณฑ์อาหาร (CPF) โดยได้ปรับเพิ่มประมาณการกำไรปกติสำหรับปี 59 ขึ้น 23% จากประมาณการก่อนหน้าเป็น 11,782 ล้านบาท
ซึ่งจะเติบโตราว 5 เท่าจากกำไรปกติปีก่อน โดยแนวโน้มธุรกิจกุ้งในไตรมาส 2 ที่ผ่านมายังฟื้นตัวไม่เต็มที่ แต่คาดว่าในครึ่งปีหลังจะเห็นการเพิ่มขึ้นของยอดขายและอัตรากำไรขั้นต้น ส่วนธุรกิจฟาร์มได้แรงหนุนจากราคาไก่ที่ดีขึ้นมาก แม้ว่าราคาหมูจะอ่อนตัวลงบ้างก็ตาม
พร้อมทั้งประเมินราคาเป้าหมายปี 60 ตามประมาณการใหม่อยู่ที่ 39 บาท อิง PBV 2.1 เท่า